To yngre mænd blev i dag fremstillet ved Retten i Hjørring, hvorefter de blev varetægtsfængslet i fire uger. Ifølge politikomissær Peter Skovbak fra Efterforskningscenter Frederikshavn havde de to mænd truet en 30-årig mand med en kniv på en adresse i Elling. - Alle tre mænd kender hinanden, og den 30-årige er ikke blevet stukket med kniven, oplyser anklager i sagen, Torben Kaufmann fra Nordjyllands Politi, som derudover ikke ønsker at udtale sig mere om de nærmere omstændigheder. De to sigtede er foreløbigt varetægtsfængslet i fire uger. De nægter sig skyldige.

Opsummering:
En 27-årig og en 32-årig mand er mandag blevet fængslet efter episode på adresse i Elling.